Broj: 711-I-1526-P-345-19/23-04-12

Zagreb, 18. srpnja 2023.

**Povjerenstvo za odlučivanje o sukobu interesa** (u daljnjem tekstu: Povjerenstvo), OIB: 60383416394, u sastavu Aleksandre Jozić-Ileković, kao predsjednice Povjerenstva, Nike Nodilo Lakoš, Igora Lukača i Ane Poljak kao članova Povjerenstva, na temelju članka 30. stavka 1. podstavka 1. Zakona o sprječavanju sukoba interesa („Narodne novine“ broj 26/11., 12/12., 126/12., 48/13., 57/15. i 98/19. u daljnjem tekstu ZSSI), **u predmetu dužnosnika dužnosnika Željka Uhlira, državnog tajnika u Ministarstvu prostornog uređenja, graditeljstva i državne imovine,** na 15. sjednici održanoj dana 18. srpnja 2023., donosi sljedeću:

**ODLUKU**

**I Propustom da po pisanom pozivu Povjerenstva priloži odgovarajuće dokaze potrebne za usklađivanje prijavljene imovine u** **izvješćima o imovinskom stanju dužnosnika i stanja imovine kako proizlazi iz podataka pribavljenih od nadležnih tijela, koji se odnosi na:**

**a) nenavođenje podataka o ostalim prihodima od više drugih isplatitelja u 2017.g., i to od:**

**isplatitelja Libusoft Cicom d.o.o. u iznosu od 2.500,00 kuna,**

**isplatitelja Društva građevinskih inženjera Zagreb u iznosu od 760,00 kuna,**

**isplatitelja Xenon savjetovanja d.o.o. u iznosu od 2.000,00 kuna,**

**isplatitelja Tehničkog veleučilišta u Zagrebu u iznosu od 1.000,00 kuna,**

**isplatitelja Inženjerskog biroa d.o.o. u ukupnom iznosu od 3.400,00 kuna i**

**isplatitelja Hrvatske gospodarske komore u iznosu od 2.000,00 kuna,**

**istekom 2017.g., u kojoj su ostvareni,**

**b) nenavođenje podataka o ostalim prihodima od više drugih isplatitelja u 2018. g., i to od:**

**isplatitelja Društva građevinskih inženjera Zagreb u iznosu od 4.520,00 kuna,**

**isplatitelja Europske poslovne škole Zagreb u iznosu od 3.070,00 kuna,**

**isplatitelja Hrvatske gospodarske komore u iznosu od 11.882,00 kuna,**

**isplatitelja Libusoft Cicom d.o.o. u iznosu od 5.000,00 kuna i**

**isplatitelja Tehničkog veleučilišta u Zagrebu u iznosu od 8.200,00 kuna,**

**istekom 2018. g., u kojoj su ostvareni,**

**c) nenavođenje podataka o ostalim prihodima od više drugih isplatitelja u 2019. g., i to od:**

**isplatitelja Tehničkog veleučilišta u Zagrebu u iznosu od 8.660,00 kuna,**

**isplatitelja Hrvatske gospodarske komore u iznosu od 4.326,00 kuna,**

**isplatitelja Libusoft Cicom d.o.o. u iznosu od 9.000,00 kuna,**

**isplatitelja Društva građevinskih inženjera Zagreb u iznosu od 3.220,00 kuna i**

**isplatitelja Politehničkog društva vještaka i procjenitelja u iznosu od 2.000,00 kuna, istekom 2019. g. u kojoj su ostvareni,**

**d) nenavođenje podataka o ostalim prihodima od više drugih isplatitelja u 2020.g. od:**

**isplatitelja Tehničkog veleučilišta u Zagrebu u iznosu od 1.000,00 kuna,**

**istekom 2020. g. u kojoj je ostvaren,**

**dužnosnik Željko Uhlir, državni tajnik u Ministarstvu prostornog uređenja, graditeljstva i državne imovine, počinio je povredu članka 27. ZSSI-a, u vezi s člankom 8. i 9. ZSSI-a.**

**II Za povredu ZSSI-a, opisanu pod točkom I. izreke ove odluke, dužnosniku Željku Uhliru izriče se sankcija iz članka 42. stavka 1. podstavka 2. ZSSI-a, obustava isplate dijela neto mjesečne plaće u ukupnom iznosu** **od****700,00** **eura[[1]](#footnote-1)/5.274,15 kuna** **koja će se izvršiti u 2 jednaka uzastopna mjesečna obroka, svaki u pojedinačnom mjesečnom iznosu od 350 eura/2.637,08 kn.**

Obrazloženje

Povjerenstvo je na 7. sjednici održanoj 11. svibnja 2023. pokrenulo postupak protiv dužnosnika Željka Uhlira, državnog tajnika u Ministarstvu prostornog uređenja, graditeljstva i državne imovine, zbog mogućeg kršenja odredbi iz članka 8. i 9. ZSSI-a, u svezi sa člankom 27. ZSSI-a, koja proizlazi iz propusta da po pisanom pozivu Povjerenstva obrazloži nesklad odnosno nerazmjer i priloži odgovarajuće dokaze potrebne za usklađivanje prijavljene imovine s podacima o imovini dobivenima od nadležnih tijela, utvrđenim povodom redovite provjere izvješća o imovinskom stanju dužnosnika, u dijelu koji se odnosi na:

a) nesklada u pogledu podataka o ostalim prihodima, koji proizlazi iz primitka drugih prihoda od više isplatitelja u razdoblju nakon podnošenja izvješća o imovinskom stanju dužnosnika 13. kolovoza 2017. g. do kraja 2017. g., i to od:

isplatitelja Libusoft Cicom d.o.o. u iznosu od 2.500,00 kuna,

isplatitelja Društva građevinskih inženjera Zagreb u iznosu od 760,00 kuna,

isplatitelja Xenon savjetovanja d.o.o. u iznosu od 2.000,00 kuna,

isplatitelja Tehničkog veleučilišta u Zagrebu u iznosu od 1.000,00 kuna,

isplatitelja Inženjerskog biroa d.o.o. u ukupnom iznosu od 3.400,00 kuna i

isplatitelja Hrvatske gospodarske komore u iznosu od 2.000,00 kuna,

te neprijavljivanja navedenih primitaka istekom 2017. g. u kojoj su ostvareni,

b) nesklada u pogledu podataka o ostalim prihodima, koji proizlazi iz primitka drugih prihoda od više isplatitelja tijekom 2018. g., i to od:

isplatitelja Društva građevinskih inženjera Zagreb u iznosu od 4.520,00 kuna,

isplatitelja Europske poslovne škole Zagreb u iznosu od 3.070,00 kuna,

isplatitelja Hrvatske gospodarske komore u iznosu od 11.882,00 kuna,

isplatitelja Libusoft Cicom d.o.o. u iznosu od 5.000,00 kuna i

isplatitelja Tehničkog veleučilišta u Zagrebu u iznosu od 8.200,00 kuna,

te neprijavljivanja navedenih primitaka istekom 2018. g. u kojoj su ostvareni,

c) nesklada u pogledu podataka o ostalim prihodima, koji proizlazi iz primitka drugih prihoda od više isplatitelja tijekom 2019. g., i to od:

isplatitelja Tehničkog veleučilišta u Zagrebu u iznosu od 8.660,00 kuna,

isplatitelja Hrvatske gospodarske komore u iznosu od 4.326,00 kuna,

isplatitelja Libusoft Cicom d.o.o. u iznosu od 9.000,00 kuna,

isplatitelja Društva građevinskih inženjera Zagreb u iznosu od 3.220,00 kuna i

isplatitelja Politehničkog društva vještaka i procjenitelja u iznosu od 2.000,00 kuna, te neprijavljivanja navedenih primitaka istekom 2019. g. u kojoj su ostvareni,

d) nesklada u pogledu podataka o ostalim prihodima, koji proizlazi iz primitka drugog prihoda od:

isplatitelja Tehničkog veleučilišta u Zagrebu u iznosu od 1.000,00 kuna u prosincu 2020. g., te neprijavljivanja navedenog primitka istekom 2020. g. u kojoj je ostvaren.

Uvidom u registar dužnosnika kojeg vodi Povjerenstvo utvrđeno je kako je dužnosnik Željko Uhlir obnašao dužnost zamjenika ministra graditeljstva i prostornog uređenja u razdoblju od 14. ožujka 2013. g. do 17. veljače 2016. g., potom dužnost državnog tajnika u Ministarstvu graditeljstva i prostornog uređenja u razdoblju od 21. lipnja 2017. g. do 24. rujna 2020. g., a od 24. rujna 2020. g. obnaša dužnost državnog tajnika u Ministarstvu prostornog uređenja, graditeljstva i državne imovine.

Člankom 3. stavkom 1. podstavkom 6. ZSSI-ja propisano je kako su državni tajnici dužnosnici u smislu odredbi ZSSI-ja, stoga je Željko Uhlir povodom obnašanja dužnosti državnog tajnika u Ministarstvu prostornog uređenja, graditeljstva i državne imovine, obvezan postupati sukladno odredbama ZSSI-ja.

Člankom 8. stavkom 1. ZSSI-a propisano je kako su dužnosnici obvezni u roku od 30 dana od dana stupanja na dužnost podnijeti izvješće Povjerenstvu s podacima o dužnosti koju obavljaju profesionalno ili neprofesionalno, o ostalim dužnostima koje obnašaju, odnosno djelatnostima koje obavljaju, o djelatnosti koju su obavljali neposredno prije stupanja na dužnost i s podacima o svojoj imovini te imovini svoga bračnog ili izvanbračnog druga i malodobne djece, sa stanjem na taj dan. Člankom 8. stavkom 2. ZSSI-a propisano je, između ostalog, kako su dužnosnici obvezni dostaviti izvješće Povjerenstvu ako tijekom obnašanja javne dužnosti dođe do bitne promjene glede imovinskog stanja, istekom godine u kojoj je promjena nastupila, kao i u roku od 30 dana po prestanku obnašanja javne dužnosti. Izvješće se, sukladno članku 8. stavku 9. ZSSI-a, podnosi na obrascu čiji sadržaj propisuje Povjerenstvo.

Člankom 8. stavkom 7. ZSSI-a propisano je kako podaci o stečenoj imovini obuhvaćaju, između ostaloga, podatke o nekretninama stečenim kupoprodajom, zamjenom, darovanjem, unošenjem i izuzimanjem nekretnina iz trgovačkog društva, stečenim u postupku likvidacije ili stečaja, stečenim na temelju odluke suda ili drugog tijela, povratom imovine stečene u postupku denacionalizacije, na drugi način stečenim nekretninama od drugih osoba, podatke o poslovnim udjelima i dionicama u trgovačkim društvima, kao i podatke o dugovima, preuzetim jamstvima i ostalim obvezama.

Člankom 21. stavkom 1. ZSSI-a propisano je da Povjerenstvo vrši provjeru podataka iz podnesenih izvješća o imovinskom stanju dužnosnika. Člankom 22. ZSSI-a propisano je da provjera podataka iz podnesenih izvješća o imovinskom stanju može biti prethodna (administrativna) i redovita provjera.

Člankom 24. ZSSI-a propisano je da redovita provjera podataka predstavlja provjeru podataka iz članka 8. i članka 9. ZSSI-a koja se obavlja prikupljanjem, razmjenom podataka i usporedbom prijavljenih podataka o imovini iz podnesenih izvješća o imovinskom stanju dužnosnika s pribavljenim podacima od Porezne uprave i drugih nadležnih tijela Republike Hrvatske sukladno odredbama toga Zakona i podzakonskih propisa donesenih na temelju toga Zakona.

Sukladno članku 26. ZSSI-a, Povjerenstvo će bez odgađanja zatražiti od dužnosnika pisano očitovanje s potrebnim dokazima ukoliko prilikom provjere podataka utvrdi nesklad, odnosno nerazmjer između prijavljene imovine iz podnesenog izvješća iz članka 8. i članka 9. ZSSI-a i stanja imovine dužnosnika kako proizlazi iz pribavljenih podataka od nadležnih tijela. Dužnosnik je dužan dostaviti Povjerenstvu pisano očitovanje i priložiti odgovarajuće dokaze u roku od 15 dana od dana primitka pisanog zahtjeva.

Povjerenstvo je a na temelju članka 24. ZSSI-a, Povjerenstvo je provelo redovitu provjeru izvješća o imovinskom stanju dužnosnika podnesenih do 31. siječnja 2022.

Uvidom u evidencije Povjerenstva utvrđeno je kako je dužnosnik Željko Uhlir podnio izvješća o imovinskom stanju dužnosnika 13. kolovoza 2017. g., 26. lipnja 2018. g., 19. veljače 2019. g., 01. srpnja 2019. g., 29. rujna 2019. g., 23. veljače 2020. g. i 15. studenog 2020. g. (dva izvješća o imovinskom stanju dužnosnika), kao i imovinsku karticu 31. siječnja 2022. g., koje su u postupku administrativne provjere odobrene i javno objavljene.

Uvidom u izvješće o imovinskom stanju dužnosnika od 13. kolovoza 2017. g., podnesenim povodom stupanja na dužnost, utvrđeno je kako je dužnosnik Željko Uhlir u dijelu izvješća o imovinskom stanju dužnosnika koji se odnosi na podatke o ostalim prihodima, između ostalih, naznačio kako je kako je s osnove edukacijske i nastavne djelatnosti ostvario primitke od sljedećih isplatitelja:

- Tehničko veleučilište u Zagrebu jednokratni iznos od 7.200,00 kuna,

- Tehničko veleučilište u Zagrebu jednokratni iznos od 5.700,00 kuna,

- Libusoft Cicom d.o.o. jednokratni iznos od 5.000,00 kuna,

- Libusoft Cicom d.o.o. jednokratni iznos od 5.000,00 kuna,

- Libusoft Cicom d.o.o. jednokratni iznos od 5.000,00 kuna,

- Društva građevinskih inženjera Zagreb jednokratni iznos od 2.400,00 kuna,

- Društva građevinskih inženjera Zagreb jednokratni iznos od 1.200,00 kuna,

- Društva građevinskih inženjera Zagreb jednokratni iznos od 1.200,00 kuna,

- Društva građevinskih inženjera Zagreb jednokratni iznos od 18.800,03 kune,

- Društva građevinskih inženjera Zagreb jednokratni iznos od 2.400,00 kuna,

- Društva građevinskih inženjera Zagreb jednokratni iznos od 2.400,00 kuna,

- Društva građevinskih inženjera Zagreb jednokratni iznos od 7.160,00 kuna,

- Društva građevinskih inženjera Zagreb jednokratni iznos od 2.400,00 kuna,

- Društva građevinskih inženjera Zagreb jednokratni iznos od 1.600,00 kuna,

- Društva građevinskih inženjera Varaždin jednokratni iznos od 1.500,00 kuna,

- Novi informator d.o.o. jednokratni iznos od 2.000,00 kuna,

- Novi informator d.o.o. jednokratni iznos od 585,00 kuna,

- RRiF d.o.o. jednokratni iznos od 2.164,56 kuna,

- Društvo arhitektonskih i građevinskih inženjera i tehničara Slavonski Brod jednokratni iznos od 1.240,00 kuna,

- Centar akcija d.o.o. jednokratni iznos od 2.000,00 kuna,

- Centar akcija d.o.o. jednokratni iznos od 2.000,00 kuna.

Uvidom u izvješće o imovinskom stanju dužnosnika od 26. lipnja 2018. g., podnesenim povodom promjene, Povjerenstvo je utvrdilo kako dužnosnik Željko Uhlir, u odnosu na podneseno i odobreno izvješće o imovinskom stanju dužnosnika od 13. kolovoza 2017. g., nije izvršio promjene u dijelu izvješća o imovinskom stanju dužnosnika koji se odnosi na podatke o ostalim prihodima.

Uvidom u izvješće o imovinskom stanju dužnosnika od 19. veljače 2019. g., podnesenim povodom promjene, Povjerenstvo je utvrdilo kako je dužnosnik Željko Uhlir, u odnosu na podneseno i odobreno izvješće o imovinskom stanju dužnosnika od 26. lipnja 2018. g., izvršio promjenu u dijelu izvješća o imovinskom stanju dužnosnika koji se odnosi na podatke o ostalim prihodima na način da je, pored ranije navedenih prihoda i isplatitelja, naznačio nove ostvarene prihode od edukacijske djelatnosti od sljedećih isplatitelja:

- Tehničko veleučilište u Zagrebu na godišnjoj razini u iznosu od 8.200,00 kuna,

- Libusoft Cicom d.o.o. jednokratni iznos od 5.000,00 kuna,

- Hrvatska gospodarska komora na godišnjoj razini u iznosu od 11.882,00 kuna,

- Visoka škola N. Š. Zrinski na godišnjoj razini u iznosu od 3.070,00 kuna,

- Društvo građevinskih inženjera Zagreb na godišnjoj razini u iznosu od 4.520,00 kuna.

Uvidom u izvješće o imovinskom stanju dužnosnika od 01. srpnja 2019. g., podnesenim povodom promjene, Povjerenstvo je utvrdilo kako dužnosnik Željko Uhlir, u odnosu na podneseno i odobreno izvješće o imovinskom stanju dužnosnika od 19. veljače 2019. g., nije izvršio promjene u dijelu izvješća o imovinskom stanju dužnosnika koji se odnosi na podatke o ostalim prihodima.

Uvidom u izvješće o imovinskom stanju dužnosnika od 29. rujna 2019. g., podnesenim povodom ispravka podataka, Povjerenstvo je utvrdilo kako dužnosnik Željko Uhlir, u odnosu na podneseno i odobreno izvješće o imovinskom stanju dužnosnika od 01. srpnja 2019. g., nije izvršio promjene u dijelu izvješća o imovinskom stanju dužnosnika koji se odnosi na podatke o ostalim prihodima.

Uvidom u izvješće o imovinskom stanju dužnosnika od 23. veljače 2020. g., podnesenim povodom promjene, Povjerenstvo je utvrdilo kako je dužnosnik Željko Uhlir, u odnosu na podneseno i odobreno izvješće o imovinskom stanju dužnosnika od 29. rujna 2019. g., izvršio promjenu u dijelu izvješća o imovinskom stanju dužnosnika koji se odnosi na podatke o ostalim prihodima na način da je, pored ranije navedenih prihoda i isplatitelja, naznačio nove ostvarene prihode od edukacijske djelatnosti od sljedećih isplatitelja:

- Tehničko veleučilište u Zagrebu na godišnjoj razini u iznosu od 8.660,00 kuna,

- Hrvatska gospodarska komora na godišnjoj razini u iznosu od 4.326,00 kuna,

- Libusoft Cicom d.o.o. na godišnjoj razini u iznosu od 9.000,00 kuna,

- Društvo građevinskih inženjera Zagreb na godišnjoj razini u iznosu od 3.220,00 kuna.

Uvidom u izvješće o imovinskom stanju dužnosnika od 15. studenog 2020. g., podnesenim povodom prestanka obnašanja dužnosti, Povjerenstvo je utvrdilo kako je dužnosnik Željko Uhlir, u odnosu na podneseno i odobreno izvješće o imovinskom stanju dužnosnika od 23. veljače 2020. g., izvršio promjene u dijelu izvješća o imovinskom stanju dužnosnika koji se odnosi na podatke o ostalim prihodima na način da je ispustio / uklonio isplatitelje i ostvare prihode koje je do tada imao naznačene u podnesenim izvješćima o imovinskom stanju dužnosnika, dok je kao nove unose naznačio ostvarivanje prihoda od edukacijske i nastavne djelatnosti od sljedećih isplatitelja:

- Novi informator d.o.o. jednokratni iznos od 3.000,00 kuna,

- Tehničko veleučilište u Zagrebu na godišnjoj razini u iznosu od 9.440,00 kuna,

- Libusoft Cicom d.o.o. jednokratni iznos od 4.000,00 kuna,

- Društvo građevinskih inženjera Zagreb jednokratni iznos od 920,00 kuna,

- Tehničko veleučilište u Zagrebu na godišnjoj razini u iznosu od 7.200,00 kuna,

- Društvo građevinskih inženjera Zagreb jednokratni iznos od 680,00 kuna.

Uvidom u izvješće o imovinskom stanju dužnosnika od 15. studenog 2020. g., podnesenim povodom stupanja na dužnost, Povjerenstvo je utvrdilo kako dužnosnik Željko Uhlir, u odnosu na podneseno i odobreno izvješće o imovinskom stanju dužnosnika koje je isti dan podneseno, dakle 15. studenog 2020. g., nije izvršio promjene u dijelu izvješća o imovinskom stanju dužnosnika koji se odnosi na podatke o ostalim prihodima.

U postupku redovite provjere podataka iz podnesenih izvješća o imovinskom stanju imenovanog dužnosnika, Povjerenstvo je neposrednim uvidom u Informatički sustav Porezne uprave utvrdilo kako je dužnosnik Željko Uhlir u 2017. g., do stupanja na javnu dužnost državnog tajnika u Ministarstvu prostornog uređenja, graditeljstva i državne imovine i podnošenja izvješća o imovinskom stanju dužnosnika od 13. kolovoza 2017. g. povodom stupanja na spomenutu dužnost, povremeno ostvarivao drugi dohodak od različitih isplatitelja i u iznosima kako je naznačeno u podnesenom izvješća o imovinskom stanju dužnosnika od 13. kolovoza 2017. g.

Također, dužnosnik je prije stupanja na javnu dužnost ostvario dohodak od nesamostalnog rada od trgovačkog društva Feris usluge d.o.o. 01. ožujka 2017. g., u iznosu od 2.640,00 kuna, i 03. travnja 2017. g., u iznosu od 2.640,00 kuna, odnosno u ukupnom iznosu od 5.280,00 kuna.

Međutim, dužnosnik je nakon podnošenja spomenutog izvješća o imovinskom stanju dužnosnika 13. kolovoza 2017. g. ostvario druge dohotke od sljedećih isplatitelja:

- Libusoft Cicom d.o.o. u iznosu od 2.500,00 kuna 04. listopada 2017. g.,

- Društvo građevinskih inženjera Zagreb u iznosu od 760,00 kuna 06. listopada 2017. g.,

- Xenon savjetovanja d.o.o. u iznosu od 2.000,00 kuna 27. listopada 2017. g.,

- Tehničko veleučilište u Zagrebu u iznosu od 1.000,00 kuna 27. listopada 2017. g.,

- Inženjerski biro d.o.o. u iznosu od 2.400,00 kuna 24. studenog 2017. g. i u iznosu od 1.000,00 kuna 05. prosinca 2017. g.,

- Hrvatska gospodarske komora u iznosu od 2.000,00 kuna 08. prosinca 2017. g.,

što čini ostvareni primitak u razdoblju od podnošenja izvješća o imovinskom stanju dužnosnika do kraja 2017. g. u ukupnom iznosu od 11.660,00 kuna, a koji prihode dužnosnik nije prijavio do isteka 2017. g.

Nadalje, Povjerenstvo je neposrednim uvidom u Informatički sustav Porezne uprave utvrdilo kako je dužnosnik Željko Uhlir u 2018. g. na godišnjoj razini ostvario drugi dohodak od sljedećih isplatitelja:

- Društvo građevinskih inženjera Zagreb u iznosu od 4.520,00 kuna,

- Europska poslovna škola Zagreb u iznosu od 3.070,00 kuna,

- Hrvatska gospodarska komora u iznosu od 11.882,00 kuna,

- Libusoft Cicom d.o.o. u iznosu od 5.000,00 kuna,

- Tehničko veleučilište u Zagrebu u iznosu od 8.200,00 kuna.

Kako je gore navedeno, dužnosnik Željko Uhlir nije naznačio druge prihode ostvarene u 2018. g. u izvješću o imovinskom stanju dužnosnika od 26. lipnja 2018. g. niti je isto učinio do isteka 2018. g. Navedene ostvarene prihode na godišnjoj razini prijavio je tek protekom propisanog roka u izvješću o imovinskom stanju dužnosnika koje je podnio 19. veljače 2019. g.

Neposrednim uvidom u Informatički sustav Porezne uprave utvrđeni je kako je dužnosnik Željko Uhlir u 2019. g. na godišnjoj razini ostvario drugi dohodak od sljedećih isplatitelja:

- Tehničko veleučilište u Zagrebu u iznosu od 8.660,00 kuna,

- Hrvatska gospodarska komora u iznosu od 4.326,00 kuna,

- Libusoft Cicom d.o.o. u iznosu od 9.000,00 kuna,

- Društvo građevinskih inženjera Zagreb u iznosu od 3.220,00 kuna,

- Politehničko društvo vještaka i procjenitelja u iznosu od 2.000,00 kuna.

Kako je ranije navedeno, dužnosnik Željko Uhlir u 2019. g. podnio je izvješća o imovinskom stanju dužnosnika 19. veljače 2019. g., 01. srpnja 2019. g. i 10. rujna 2019. g. u kojima nije naznačio ostvarene prihode koje je ostvario u 2019. g. do trenutka podnošenja svakog od navedenih izvješća o imovinskom stanju dužnosnika, niti je isto učinio do isteka 2019. g. Gore utvrđene ostale prihode ostvarene u 2019. g. na godišnjoj razini dužnosnik je prijavio tek protekom propisanog roka, u podnesenom izvješću o imovinskom stanju dužnosnika povodom promjene 23. veljače 2020. g., osim prihoda ostvarenog 23. prosinca 2019. g. od Politehničkog društva vještaka i procjenitelja u iznosu od 2.000,00 kuna, a koji nije prijavljen niti u tom izvješću o imovinskom stanju dužnosnika.

Neposrednim uvidom u Informatički sustav Porezne uprave utvrđeni je kako je dužnosnik Željko Uhlir u 2020. g. na godišnjoj razini ostvario drugi dohodak od sljedećih isplatitelja:

- Novi informator d.o.o. u iznosu od 3.000,00 kuna,

- Libusoft Cicom d.o.o. u iznosu od 4.000,00 kuna,

- Društvo građevinskih inženjera Zagreb u iznosu od 1.600,00 kuna,

- Tehničko veleučilište u Zagrebu u iznosu od 17.640,00 kuna.

Povjerenstvo je u postupku provjere utvrdilo kako je dužnosnik Željko Uhlir u 2020. g. podnio je izvješća o imovinskom stanju dužnosnika 23. veljače 2020. g. i dva izvješća 15. studenog 2020. g., te je u izvješću o imovinskom stanju dužnosnika podnesenim povodom prestanka obnašanja dužnosti 15. studenog 2020. g. naznačio do tada ostvarene prihode u 2020. g. u iznosima i od isplatitelja kako je to utvrđeno uvidom u Informatički sustav Porezne uprave.

Međutim, dužnosnik Željko Uhlir ostvario je 22. prosinca 2020. g., dakle nakon podnošenja posljednjeg izvješća o imovinskom stanju dužnosnika u 2020. g., primitak od Tehničkog veleučilišta u Zagrebu u iznosu od 1.000,00 kuna, koji je prihod propustio prijaviti istekom 2020. g. podnošenjem izvješća o imovinskom stanju dužnosnika (u podnesenom izvješću o imovinskom stanju dužnosnika prijavljene su dvije isplate od naznačenog isplatitelja u iznosim od 9.440,00 kuna i 7.200,00 kuna, dakle u ukupnom iznosu od 16.640,00 kuna).

Slijedom navedenog, usporedbom podataka iz navedenih izvješća o imovinskom stanju dužnosnika Željka Uhlira i prikupljenih podataka od nadležnih tijela, Povjerenstvo je utvrdilo kako je nastao:

- nesklad u pogledu podataka o ostalim prihodima, koji proizlazi iz primitka drugih prihoda od više isplatitelja navedenih u izreci u razdoblju nakon podnošenja izvješća o imovinskom stanju dužnosnika 13. kolovoza 2017. g. do kraja 2017. g. u ukupnom iznosu 11.660,00 kuna (pojedinačni iznosi navedeni u izreci), te neprijavljivanja istih primitaka istekom 2017. g. u kojoj su ostvareni,

- nesklad u pogledu podataka o ostalim prihodima, koji proizlazi iz primitka drugih prihoda od više isplatitelja navedenih u izreci tijekom 2018. g. u ukupnom iznosu 32.672,00 kuna (pojedinačni iznosi navedeni u izreci), te neprijavljivanja istih primitaka istekom 2018. g. u kojoj su ostvareni, a koji nesklad je otklonjen podnošenjem izvješća o imovinskom stanju dužnosnika od 19. veljače 2019. g.,

- nesklad u pogledu podataka o ostalim prihodima, koji proizlazi iz primitka drugih prihoda od više isplatitelja navedenih u izreci tijekom 2019. g. u ukupnom iznosu 27.206,00 kuna (pojedinačni iznosi navedeni u izreci), te neprijavljivanja istih primitaka istekom 2019. g. u kojoj su ostvareni, a koji nesklad je otklonjen podnošenjem izvješća o imovinskom stanju dužnosnika od 23. veljače 2020. g., osim u pogledu prihoda ostvarenog u prosincu 2019. g. od Politehničkog društva vještaka i procjenitelja u iznosu od 2.000,00 kuna, koji primitak nije prijavljen niti u izvješću o imovinskom stanju dužnosnika od 23. veljače 2020. g.,

- nesklad u pogledu podataka o ostalim prihodima, koji proizlazi iz primitka drugog prihoda od isplatitelja Tehničkog veleučilišta u Zagrebu u iznosu od 1.000,00 kuna u prosincu 2020. g., te neprijavljivanja istog primitka istekom 2020. g. u kojoj je ostvaren.

Sukladno odredbi članka 39. stavka 3. ZSSI-a, dužnosnik je pozvan da u roku od 15 dana od dana primitka odluke o pokretanju postupka broj 711-I-1061-P-345-19/23-02-12 od 11. svibnja 2023., dostavi Povjerenstvu pisano očitovanje u odnosu na razloge pokretanja postupka no dužnosnik nije dostavio očitovanje na navedenu odluku.

Dužnosnik se očitovao dopisom od 7. srpnja 2023. navodeći kako je razvidno sljedeće:

1. Uočeni nesklad iz 2017. godine odnosi se na pojedinačne isplate u rasponu od 760 do 2.500 kn, u ukupnom iznosu od 11.660 kn za stručna predavanja, što je propustio navesti.

2. Uočeni nesklad iz 2018. godine ispravio je 19.2.2019. godine.

3. Uočeni nesklad iz 2019. godine ispravio je 23.2.2020. godine, osim isplate zajedno stručno predavanje od 2.000 kn koju je propustio navesti.

4. Uočeni nesklad iz 2020. godine odnosi se na isplatu zajedno stručno predavanje od 1.000 kn, što je propustio navesti.

Priznaje nesklad naveden u Odluci, a koji više ne može ispraviti. To su bile godine u kojima se intenzivno radilo na zakonskim izmjenama u Ministarstvu i nije uredno vodio svoju privatnu evidenciju o dopunskim honorarima, navodi dužnosnik.

S druge strane, organizatori predavanja su često s većim vremenskim odmacima izvršavali uplate i nisu na kraju godine uredno dostavljali izvatke o isplaćenim honorarima (od nekih nisam niti dobio), tako da nije imao mogućnost jednostavne provjere uplata, dodaje.

Napominje kako se njegovi dodatni honorari odnose na stručna predavanja, tj. na edukaciju koja ne predstavlja sukob interesa, te je vidljivo kako se uglavnom radi o više manjih iznosa različitih organizatora, i nije postojao razlog ne prijavljivanja u imovinsku karticu, osim previda.

Moli i da se u daljnjem razmatranju uvaži i činjenica kako se nesklad koji je trajno ostao nalazi u iznosima manjim od 10% njegovih godišnjih prihoda u Ministarstvu, što prema dosadašnjoj praksi ne predstavlja bitnu promjenu u imovini.

Člankom 8. stavkom 1. ZSSI-a propisano je da su dužnosnici obvezni u roku od 30 dana od dana stupanja na dužnost podnijeti izvješće Povjerenstvu s podacima o dužnosti koju obavljaju profesionalno ili neprofesionalno, o ostalim dužnostima obnašaju, odnosno djelatnostima koje obavljaju, o djelatnosti koju su obavljali neposredno prije stupanja na dužnost i s podacima o svojoj imovini te imovini svoga bračnog ili izvanbračnog druga i malodobne djece, sa stanjem na taj dan.

Člankom 8. stavkom 2. ZSSI-a propisano je da su dužnosnici obvezni u roku od 30 dana po prestanku obnašanja javne dužnosti podnijeti izvješće Povjerenstvu o svojoj imovini, a ako je tijekom obnašanja javne dužnosti došlo do bitne promjene glede imovinskog stanja dužni su o tome podnijeti izvješće Povjerenstvu, istekom godine u kojoj je promjena nastupila.

Izvješće se, sukladno članku 8. stavku 9. ZSSI-a, podnosi na obrascu čiji sadržaj propisuje Povjerenstvo.

Člankom 8. stavkom 7. ZSSI-a propisano je kako podaci o stečenoj imovini obuhvaćaju, između ostaloga, podatke o nekretninama stečenim kupoprodajom, zamjenom, darovanjem, unošenjem i izuzimanjem nekretnina iz trgovačkog društva, stečenim u postupku likvidacije ili stečaja, stečenim na temelju odluke suda ili drugog tijela, povratom imovine stečene u postupku denacionalizacije, te na drugi način stečenim nekretninama od drugih osoba, podatke o pokretninama veće vrijednosti, podatke o novčanoj štednji ako ona premašuje jednogodišnji iznos neto prihoda dužnosnika, podatke o dohotku od nesamostalnog rada, dohotku od samostalne djelatnosti, dohotku od imovine i imovinskih prava, dohotku od kapitala, dohotku od osiguranja i drugom dohotku te primicima koji se ne smatraju dohotkom i primicima na koje se ne plaća porez na dohodak.

Člankom 21. stavkom 1. ZSSI-a propisano je da Povjerenstvo vrši provjeru podataka iz podnesenih izvješća o imovinskom stanju dužnosnika. Člankom 22. istog Zakona propisano je da provjera podataka iz podnesenih izvješća o imovinskom stanju može biti prethodna (administrativna) i redovita provjera.

Člankom 24. ZSSI-a propisano je da redovita provjera podataka predstavlja provjeru podataka iz članka 8. i 9. ZSSI-a koja se obavlja prikupljanjem, razmjenom podataka i usporedbom prijavljenih podataka o imovini iz podnesenih izvješća o imovinskom stanju dužnosnika s pribavljenim podacima od Porezne uprave i drugih nadležnih tijela Republike Hrvatske sukladno odredbama toga Zakona i podzakonskih propisa donesenih na temelju toga Zakona.

Sukladno članku 26. ZSSI-a Povjerenstvo će bez odgađanja zatražiti od dužnosnika pisano očitovanje s potrebnim dokazima ukoliko prilikom provjere podataka utvrdi nesklad, odnosno nerazmjer između prijavljene imovine iz podnesenog izvješća iz članka 8. i 9. toga Zakona i stanja imovine dužnosnika kako proizlazi iz pribavljenih podataka od nadležnih tijela. Dužnosnik je dužan dostaviti Povjerenstvu pisano očitovanje i priložiti odgovarajuće dokaze u roku od 15 dana od dana primitka pisanog zahtjeva.

Člankom 27. ZSSI-a propisano je da ako dužnosnik ne dostavi Povjerenstvu pisano očitovanje iz članka 26. istog Zakona u roku od 15 dana ili pak ne priloži odgovarajuće dokaze potrebne za usklađivanje prijavljene imovine s imovinom utvrđenom u postupku redovite provjere podataka, Povjerenstvo će pokrenuti postupak protiv dužnosnika zbog kršenja odredbi iz članka 8. i 9. ZSSI-a.

Slijedom navedenog, Povjerenstvo utvrđuje kako dužnosnik nije dostavio odgovarajuće dokaze potrebne za usklađivanje prijavljene imovine i imovine s utvrđenom u postupku provjere s pribavljenim podacima o imovini dužnosnika te je utvrđen nesklad u pogledu:

a) podataka o ostalim prihodima, koji proizlazi iz primitka drugih prihoda od više isplatitelja u razdoblju nakon podnošenja izvješća o imovinskom stanju dužnosnika 13. kolovoza 2017. g. do kraja 2017. g., i to od:

isplatitelja Libusoft Cicom d.o.o. u iznosu od 2.500,00 kuna,

isplatitelja Društva građevinskih inženjera Zagreb u iznosu od 760,00 kuna,

isplatitelja Xenon savjetovanja d.o.o. u iznosu od 2.000,00 kuna,

isplatitelja Tehničkog veleučilišta u Zagrebu u iznosu od 1.000,00 kuna,

isplatitelja Inženjerskog biroa d.o.o. u ukupnom iznosu od 3.400,00 kuna i

isplatitelja Hrvatske gospodarske komore u iznosu od 2.000,00 kuna,

te neprijavljivanja navedenih primitaka istekom 2017. g. u kojoj su ostvareni,

b) podataka o ostalim prihodima, koji proizlazi iz primitka drugih prihoda od više isplatitelja tijekom 2018. g., i to od:

isplatitelja Društva građevinskih inženjera Zagreb u iznosu od 4.520,00 kuna,

isplatitelja Europske poslovne škole Zagreb u iznosu od 3.070,00 kuna,

isplatitelja Hrvatske gospodarske komore u iznosu od 11.882,00 kuna,

isplatitelja Libusoft Cicom d.o.o. u iznosu od 5.000,00 kuna i

isplatitelja Tehničkog veleučilišta u Zagrebu u iznosu od 8.200,00 kuna,

te neprijavljivanja navedenih primitaka istekom 2018. g. u kojoj su ostvareni,

c) podataka o ostalim prihodima, koji proizlazi iz primitka drugih prihoda od više isplatitelja tijekom 2019. g., i to od:

isplatitelja Tehničkog veleučilišta u Zagrebu u iznosu od 8.660,00 kuna,

isplatitelja Hrvatske gospodarske komore u iznosu od 4.326,00 kuna,

isplatitelja Libusoft Cicom d.o.o. u iznosu od 9.000,00 kuna,

isplatitelja Društva građevinskih inženjera Zagreb u iznosu od 3.220,00 kuna i

isplatitelja Politehničkog društva vještaka i procjenitelja u iznosu od 2.000,00 kuna, te neprijavljivanja navedenih primitaka istekom 2019. g. u kojoj su ostvareni,

d) podataka o ostalim prihodima, koji proizlazi iz primitka drugog prihoda od:

isplatitelja Tehničkog veleučilišta u Zagrebu u iznosu od 1.000,00 kuna u prosincu 2020. g., te neprijavljivanja navedenog primitka istekom 2020. g. u kojoj je ostvaren.

Člankom 42. stavkom 1. ZSSI-a propisane su sankcije koje se mogu izreći za povredu odredbi navedenog Zakona. Člankom 42. stavkom 3. ZSSI-a propisano je da će za povredu odredbi članaka 10. i 27. ZSSI-a Povjerenstvo izreći sankciju obustave isplate dijela neto mjesečne plaće i javno objavljivanje odluke Povjerenstva, iz čega proizlazi da se za povrede obveza koje proizlaze iz članka 8. i 9. ZSSI-a ne može izreći sankcija opomena. Člankom 44. stavkom 1. ZSSI-a propisano je da sankciju obustave isplate dijela neto mjesečne plaće Povjerenstvo može izreći u rasponu od 2.000,00 do 40.000,00 kn.

Povjerenstvo je prilikom donošenja odluke o visini sankcije obustave isplate dijela neto mjesečne plaće dužnosnika ocijenilo sve okolnosti iz kojih proizlazi težina povrede i odgovornost dužnosnika, kao i visinu plaće koju dužnosnik prima za obnašanje predmetne dužnosti.

Prilikom izricanja visine sankcije, Povjerenstvo je kao okolnost koja uvećava odgovornost dužnosnika uzelo u obzir da je dužnosnik propustio po pisanom pozivu Povjerenstva priložiti odgovarajuće dokaze potrebne za usklađivanje prijavljene imovine u Izvješćima o imovinskom stanju u odnosu na više različitih podataka, zatim da je povredu odredaba ZSSI-a činio u kontinuitetu, odnosno dužem vremenskom razdoblju, okolnost da u određenim godišnjim razdobljima primici prelaze iznos od 10 posto od njegovih ukupnih godišnjih prihoda za predmetnu godinu, kao i okolnost da je dužnosniku već ranije bila izrečena sankcija za povredu odredaba ZSSI-a, slijedom čega smatra primjerenim izreći sankciju obustave isplate dijela neto mjesečne plaće.

Okolnost koja je utjecala na izricanje niže sankcije unutar zakonom propisanog raspona, Povjerenstvo je uzelo u obzir okolnost da je dužnosnik priznao pojedine nesklade i time propuste do kojih je prema njegovim tvrdnjama u podnesenim izvješćima u imovisnkom stanju došlo uslijed zaborava, kao i da u određenim godišnjim razdobljima primici ne prelaze iznos od 10 posto od njegovih ukupnih godišnjih prihoda za predmetnu godinu.

S obzirom na navedeno, Povjerenstvo je ocijenilo primjerenim da se za utvrđenu povredu ZSSI-a dužnosniku izrekne sankcija obustave isplate dijela neto mjesečne plaće, u zakonom propisanom iznosu od ukupno 700,00 eura/5.274,15 kuna koja će se izvršiti u 2 jednaka uzastopna mjesečna obroka, svaki u pojedinačnom mjesečnom iznosu od 350 eura/2.637,08 kn.

Slijedom navedenog, Povjerenstvo je donijelo odluku kao što je navedeno u izreci ovog akta.

PREDSJEDNICA POVJERENSTVA

Aleksandra Jozić Ileković, dipl.iur.

Uputa o pravnom lijeku:

Protiv odluke Povjerenstva može se pokrenuti upravni spor. Upravna tužba podnosi se nadležnom upravnom sudu u roku od 30 dana od dana dostave odluke Povjerenstva. Podnošenje tužbe nema odgodni učinak.

Dostaviti:

1. Dužnosnik Željko Uhlir, osobnom dostavom
2. Objava na internetskoj stranici Povjerenstva
3. Pismohrana

1. Fiksni tečaj konverzije 7.53450 [↑](#footnote-ref-1)